Safnaráð auglýsir eftir umsóknum úr aukaúthlutun safnasjóðs 2019 Nú er opið fyrir umsóknir úr aukaúthlutun safnasjóðs 2019 , umsóknarfrestur er framlengdur til kl. 16.00 mánudaginn 25. nóvember 2019 . Í aukaúthlutun safnasjóðs á síðasta ársfjórðungi geta viðurkennd söfn sótt um styrki til símenntunar , svokallaða símenntunarstyrki . Tilgangur með þessum styrkjum er að styrkja faglegt starf safnanna og efla þátt símenntunar . Vakin er athygli á því að ekki er hægt að sækja um styrki fyrir símenntun , námskeið eða fyrirlestra sem er búið að sækja eða er lokið þegar umsóknarfresti lýkur . Símenntun fyrir starfsmenn safns Viðurkennd söfn geta í hvert sinn sent inn TVÆR umsóknir um styrki af flokknum Símenntun fyrir starfsmenn safns . Hvert safn getur að hámarki hlotið einn styrk af þessum flokki ( sjá undantekningu vegna samstarfsverkefna viðurkenndra safna ) . Þessi flokkur styrks er ætlaður sem styrkveiting til námskeiðshalds eða fyrirlestra innanlands sem gæti nýst stærri hóp safnamanna . Hver styrkur verður að hámarki 300.000 krónur . Hlutverk safnasjóðs er að styrkja starf þeirra safna sem falla undir safnalög nr. 141 / 2011 . Nánari upplýsingar fást hjá Þóru Björk Ólafsdóttur , framkvæmdastjóra safnaráðs , í síma 534-2234 og í netfangi : thora@safnarad.is .